

**ข้อบังคับมหาวิทยาลัยธรรมศาสตร์   
ว่าด้วยเงินค่าตอบแทนและเบี้ยประชุม**

**ของนายกสภามหาวิทยาลัยและกรรมการสภามหาวิทยาลัย พ.ศ. ๒๕๕๘**

..........………………………………………….

โดยที่เป็นการสมควรกําหนดหลักเกณฑ์และอัตราการจ่ายเงินค่าตอบแทนและเบี้ยประชุม  
ของนายกสภามหาวิทยาลัยและกรรมการสภามหาวิทยาลัยให้เหมาะสม

อาศัยอํานาจตามความในมาตรา ๒๓ แห่งพระราชบัญญัติมหาวิทยาลัยธรรมศาสตร์   
พ.ศ. ๒๕๕๘ และโดยมติสภามหาวิทยาลัย ในการประชุมครั้งที่ ๑๑/๒๕๕๘ เมื่อวันที่ ๑๔ ธันวาคม ๒๕๕๘ เห็นชอบให้ออกข้อบังคับ ไว้ดังนี้

**ข้อ ๑** ข้อบังคับนี้เรียกว่า “ข้อบังคับมหาวิทยาลัยธรรมศาสตร์ว่าด้วยเงินค่าตอบแทน  
และเบี้ยประชุมของนายกสภามหาวิทยาลัยและกรรมการสภามหาวิทยาลัย พ.ศ. ๒๕๕๘”

**ข้อ ๒** ข้อบังคับนี้ให้ใช้บังคับถัดจากวันประกาศเป็นต้นไป

**ข้อ ๓** ให้นายกสภามหาวิทยาลัยได้รับเงินค่าตอบแทนเป็นรายเดือนในอัตราเดือนละ   
๒๕,๐๐๐ บาท

**ข้อ ๔** ให้อุปนายกสภามหาวิทยาลัยได้รับเงินค่าตอบแทนเป็นรายเดือน ในอัตราเดือนละ   
๘,๐๐๐ บาท

**ข้อ ๕** ให้นายกสภามหาวิทยาลัยและกรรมการสภามหาวิทยาลัยที่มาประชุมสภามหาวิทยาลัยได้รับเงินเบี้ยประชุมเป็นรายครั้งดังนี้

(๑) ประธานที่ประชุม ให้จ่ายในอัตรา ๗,๕๐๐ บาท

(๒) กรรมการสภามหาวิทยาลัยซึ่งเป็นบุคคลภายนอกมหาวิทยาลัย ให้จ่ายในอัตรา   
๖,๐๐๐ บาท

(๓) กรรมการสภามหาวิทยาลัยซึ่งเป็นบุคคลภายในมหาวิทยาลัย ให้จ่ายในอัตรา   
๓,๐๐๐ บาท

(๔) เลขานุการสภามหาวิทยาลัย ให้จ่ายในอัตรา ๓,๐๐๐ บาท

(๕) ผู้ช่วยเลขานุการสภามหาวิทยาลัย ให้จ่ายในอัตรา ๑,๘๐๐ บาท

นายกสภามหาวิทยาลัย หรือกรรมการสภามหาวิทยาลัยที่ได้รับเงินเบี้ยประชุมตาม (๑) แล้ว  
ไม่มีสิทธิได้รับเบี้ยประชุมตาม (๒) หรือ (๓) แล้วแต่กรณีอีก

กรรมการสภามหาวิทยาลัยที่เป็นเลขานุการสภามหาวิทยาลัยให้ได้รับเงินค่าเบี้ยประชุม  
ตามวรรคหนึ่งในอัตราสูงสุดได้เพียงอัตราเดียว

**ข้อ ๖** การจ่ายเงินค่าตอบแทนและเบี้ยประชุมตามข้อบังคับนี้ ให้เริ่มใช้กับนายกสภามหาวิทยาลัย และกรรมการสภามหาวิทยาลัยที่ได้รับพระกรุณาโปรดเกล้าฯ แต่งตั้งหรือได้รับการแต่งตั้งตามพระราชบัญญัติมหาวิทยาลัยธรรมศาสตร์ พ.ศ. ๒๕๕๘ เป็นต้นไป

**ข้อ ๗**[[1]](#footnote-1) ให้นายกสภามหาวิทยาลัยและกรรมการสภามหาวิทยาลัยผู้ทรงคุณวุฒิที่ได้รับแต่งตั้ง  
ให้ดํารงตําแหน่งประธานกรรมการในคณะกรรมการและประธานกรรมการในคณะอนุกรรมการ  
ที่สภามหาวิทยาลัยแต่งตั้ง ได้รับเบี้ยประชุมเป็นรายครั้ง ในอัตราครั้งละ ๖,๐๐๐ บาท

**ข้อ ๘** ให้อธิการบดีเป็นผู้รักษาการตามข้อบังคับนี้

ประกาศ ณ วันที่ ๑๘ ธันวาคม พ.ศ. ๒๕๕๘

(ศาสตราจารย์พิเศษ นรนิติ เศรษญบุตร)

นายกสภามหาวิทยาลัย

1. ข้อ ๗ แก้ไขเพิ่มเติมโดยข้อบังคับมหาวิทยาลัยธรรมศาสตร์ ว่าด้วยเงินค่าตอบแทนและเบี้ยประชุมของนายกสภามหาวิทยาลัยและกรรมการสภามหาวิทยาลัย (ฉบับที่ ๓) พ.ศ. ๒๕๖๔ [↑](#footnote-ref-1)